Li Barove û Ziryana gelek Kes li Amerîka Hatin Kuştin
Li barove û ziryana li welaytên başûra Amerîka bi kêmî 200 kes bune qurbanî.
Karbidestên destûdarê tengavîyan li Amerîka dibêjin li rojên vê dawiyê bi kêmî 200 kes jiber barove û ziryana mirîne li welaytên başûr yên Amerîka. Serokê Ajansa Destûdarê Tengaviyan ya fedralî, Craig Fugate roja Pêncşembî dê seredana welayeta Alabama ket ku jiber barove û ziryana zîyaneka mezin gehiştiyê. Fermandarê Alabama Robert Bentley roja Pêncşembî got jiber tavên baranê û horeba 131 kes li welayeta wî hatine kuştin û çaverê tê kirin jimara mirîyan zêde bit. Wî got ziyanek mezin gehiştîye çend deverên Alabama û yêk milyon kes renge bê kehreba ma bin. Fermandarê Alabama got karbidest roja Pêncşembî dê ji serokê Amerîka Barack Obama xwazin bi lez harîkariya wê welayetê biken. Roja Çarşembî, rêzdar Obama destûdarê tengaviyan ya fedralî bo welayeta Alabama ragehand û ferman da ku harîkariya 67 deverên wê welayetê bête kirin. Karbidestekê destûdarê tengaviyan yê Alabama got nêzîkî 2,000 serbazên nobedarên niştîmanî li kiryarên hewaçûnê li wê welayetê pişkdariyê diken. Roja Çarşembî, jiber barovê û ziryana bajêrê Tuscaloosa, li Alabama wêran bu. Zêdebarî Alabama, karbidest dibêjin jiber barovê û ziryana 32 kes li Mississppi hatine kuştin. Her wesa hatiye ragehandin ku li welaytên Georgia, Tennessee, Virgina û Arkansas xelk hatine kuştin